പാലക്കാട് 24കാരി ഭര്തൃഗൃഹത്തില് തൂങ്ങിമരിച്ച നിലയില് ദുരൂഹതയെന്ന് ബന്ധുക്കള് പാലക്കാട്: പിറന്നാള് ദിനത്തില് യുവതി ഭര്തൃവീട്ടില് മരിച്ച നിലയില്. വറവട്ടൂര് മണ്ണേങ്കോട്ട് വളപ്പില് ശിവരാജിന്റെ ഭാര്യ കൃഷ്ണപ്രഭയെ 24 ആണ് ഭര്തൃവീട്ടില് തൂങ്ങിമരിച്ച നിലയില് കണ്ടെത്തിയത്. ചെറുതുരുത്തി പുതുശ്ശേരി കുട്ടന്റെയും രാധയുടെയും മകളാണ് കൃഷ്ണപ്രഭ. മൂന്നു വര്ഷം മുന്പാണു ശിവരാജ് യുവതിയെ വിവാഹം കഴിച്ചത്. സഹപാഠികളായിരുന്ന ഇവരുടേതു പ്രണയവിവാഹമായിരുന്നു. ശനിയാഴ്ച രാവിലെയാണു യുവതിയെ തൂങ്ങിമരിച്ച നിലയില് കണ്ടെത്തിയത്. സംഭവത്തില് ദുരൂഹതയുണ്ടെന്നു ബന്ധുക്കള് ആരോപിച്ചു. ബെംഗളൂരുവില് ജോലി ചെയ്യുന്ന സഹോദരന് എത്തിയശേഷം പോസ്റ്റ്മോര്ട്ടം നടത്തിയാല് മതിയെന്നു പെണ്കുട്ടിയുടെ മാതാപിതാക്കള് ആവശ്യപ്പെട്ടതിനെ തുടര്ന്നു മൃതദേഹം പട്ടാമ്ബി സര്ക്കാര് ആശുപത്രിയിലേക്കു മാറ്റി. സംഭവത്തിനു മുന്പു കൃഷ്ണപ്രഭ, അമ്മ രാധയെ ഫോണില് വിളിച്ച് കരഞ്ഞതായും പ്രശ്നമുണ്ടെന്ന് അറിയിച്ചതായും വീട്ടില് വരണമെന്ന് ആവശ്യപ്പെട്ടിരുന്നതായും അവര് പറഞ്ഞു. താന് ക്ഷേത്രത്തില് പോയി മടങ്ങിയെത്തിയപ്പോഴാണു മരണ വിവരമറിഞ്ഞതെന്നും രാധ പറഞ്ഞു. അതേസമയം വീട്ടില് പ്രശ്നങ്ങള് ഉണ്ടായിട്ടില്ലെന്നു ശിവരാജിന്റെ അമ്മ അറിയിച്ചു. എറണാകുളത്തു ജോലി സംബന്ധമായ ആവശ്യത്തിനു പോയ കൃഷ്ണപ്രഭ സംഭവം നടക്കുന്നതിന്റെ തലേദിവസം രാത്രിയാണു വീട്ടില് എത്തിയതെന്നും ശിവരാജിന്റെ അമ്മ അറിയിച്ചു.The post പാലക്കാട് 24കാരി ഭര്തൃഗൃഹത്തില് തൂങ്ങിമരിച്ച നിലയില് ദുരൂഹതയെന്ന് ബന്ധുക്കള് first appeared on MalayalamExpressOnline.